བོད་ནང་གི་རྩོམ་པ་པོ་ཚེ་རིང་འོད་ཟེར་ལགས་ཀྱིས་དེ་སྔོན་ནས་ཁམས་དར་རྩེ་མདོར་སྤྲུལ་སྐུ་ཐུབ་བསྟན་སྙན་གྲགས་མཆོག་དང་ཁོང་གི་ཚ་མོ་བཙུན་མ་ཨ་ཚེ་གཉིས་ནས་ལོ་འདིའི་ཟླ་བ་བའི་ཚེས་ཉིན་སོ་སོའི་གྲྭ་ཤག་ཏུ་རང་ལུས་མེར་སྲེག་བཏང་ཡོད་སྐོར་ར་སྤྲོད་བྱས་ཡོད་ཀྱང་།རྒྱ་ནག་གཞུང་གིས་དེ་ནི་ཁང་པའི་མེར་སྐྱོན་འོག་འདས་གྲོངས་ཕྱིན་པ་ལས་བོད་དོན་ཆེད་རང་ལུས་མེ་རུ་སྲེག་པ་མིན་སྐོར་འཁྱོག་བརྗོད་བྱས་ཡོད་།ཚེ་རིང་འོད་ཟེར་ལགས་ནས་དེ་རིང་སླར་ཡང་སྤྲུལ་སྐུ་དང་བཙུན་མ་གཉིས་མེར་སྲེག་གཏོང་སའི་་གྲྭ་ཤག་གི་པར་རིས་ཤིག་འགྲེམ་སྤེལ་བྱས་ཡོད་པ་དང་།རྣམ་པ་ལྷན་རྒྱས་ནས་པར་རིས་དེར་ཞིབ་ལྟ་བྱོས་དང་།ཁང་པའི་སུམ་ཆའི་གཉིས་མ་གཏོགས་མེར་ཚིགས་མེད་ལ།རྐང་བདེ་ལག་བདེ་ཡིན་པའི་མི་གཉིས་མེར་སྐྱོན་དེ་ཙམ་ལ་གཞོལ་ཐུབ་མི་འདུག་ཅེས་བརྗོད་ན་སུས་ཡིད་ཆེས་ཐུབ།དེ་བས་ཚང་མས་དཔྱད་ཞིབ་ལེགས་པོ་གནང་རོགས་ཅེས་སྐུལ་བ་ཡིན།